VIDEO: PSD-iștii i-au făcut cadou lui Petre Daea un tort în formă de oaie

PSD-iștii din Arad i-au făcut cadou lui Petre Daea, de ziua lui, un tort în formă de oaie. Daea, celebru pentru pasiunea lui pentru oi, a primit tortul în turneul electoral pe care-l face alături de Viorica Dăncilă în vestul țării.

Daea a împlinit sâmbătă 70 de ani, iar ceilalţi lideri PSD, în frunte cu Dăncilă, i-au cântat „Mulţi ani trăiască”.

Daea este unul dintre veteranii PSD. El a avut o carieră politică și în regimul comunist, fiind absolvent al școlii de cadre Ștefan Gheorghiu.

Foto:; Inquam Photos / Alexandra Pandrea